钦定古今图书集成/理学汇编/文学典/第060卷 > 来鹏
## 钦定古今图书集成/理学汇编/文学典/第060卷 > 来鹏

按《南昌郡乘》，来鹏，南昌人。诗思清丽。尝游楚，寒食有
诗曰：“分明记得还家路，徐孺宅前湖水东。”当时诵为
佳句。韦尚书宙观察江西，甚重之，欲以女女之而未
果。

按《北梦琐言》：“唐进士来鹏，诗思清丽，福建韦尚书宙
爱其才，曾欲以子妻之而不果。后游蜀，夏课卷中有
诗云：‘一夜绿荷风剪破，赚他秋雨不成珠’。者以为不
祥。是岁不随秋赋，而卒于通议郎。”